CELEX: 52018DP0395
Language: lt
Date: 1540252800000
Title: 2018 m. spalio 23 d. Europos Parlamento sprendimas dėl pasiūlymo dėl Europos strateginių investicijų fondo vykdomojo direktoriaus skyrimo (N8-0100/2018 – C8-0423/2018 – 2018/0903(NLE))

16.10.2020   
            
            
               LT
            
            
               Europos Sąjungos oficialusis leidinys
            
            
               C 345/120
            
         
      P8_TA(2018)0395
      ESIF vykdomojo direktoriaus skyrimas
      2018 m. spalio 23 d. Europos Parlamento sprendimas dėl pasiūlymo dėl Europos strateginių investicijų fondo vykdomojo direktoriaus skyrimo (N8-0100/2018 – C8-0423/2018 – 2018/0903(NLE))
      (Pritarimas)
      (2020/C 345/30)
      
         Europos Parlamentas,
      
                  —
               
               
                  atsižvelgdamas į 2018 m. liepos 19 d. Europos strateginių investicijų fondo valdančiosios tarybos pasiūlymą dėl jos vykdomojo direktoriaus skyrimo dar vienai kadencijai (C8-0423/2018),
               
            
                  —
               
               
                  atsižvelgdamas į 2015 m. birželio 25 d. Europos Parlamento ir Tarybos reglamento (ES) 2015/1017 dėl Europos strateginių investicijų fondo, Europos investavimo konsultacijų centro ir Europos investicinių projektų portalo 7 straipsnio 6 dalį, kuriuo iš dalies keičiamos reglamentų (ES) Nr. 1291/2013 ir (ES) Nr. 1316/2013 nuostatos dėl Europos strateginių investicijų fondo (1),
               
            
                  —
               
               
                  atsižvelgdamas į Europos Parlamento Darbo tvarkos taisyklių 122a straipsnį,
               
            
                  —
               
               
                  atsižvelgdamas į bendrus Biudžeto komiteto ir Ekonomikos ir pinigų politikos komiteto svarstymus pagal Darbo tvarkos taisyklių 55 straipsnį,
               
            
                  —
               
               
                  atsižvelgdamas į Biudžeto komiteto ir Ekonomikos ir pinigų politikos komiteto pranešimą (A8-0314/2018),
               
            
                  A.
               
               
                  kadangi Reglamento (ES) 2015/1017 7 straipsnio 6 dalyje nustatyta, kad Europos investicijų bankas (EIB), gavęs Europos Parlamento pritarimą po atviro ir skaidraus atrankos proceso, vykdomo pagal EIB procedūras, kurio visuose etapuose Europos Parlamentas tinkamai ir laiku informuojamas, skiria Europos strateginių investicijų fondo (ESIF) vykdomąjį direktorių ir vykdomojo direktoriaus pavaduotoją trejų metų kadencijai, kuri gali būti vieną kartą atnaujinta;
               
            
                  B.
               
               
                  kadangi 2018 m. liepos 19 d. ESIF valdančioji taryba priėmė pasiūlymą dėl ESIF vykdomojo direktoriaus ir vykdomojo direktoriaus pavaduotojo skyrimo dar vienai kadencijai ir perdavė šį pasiūlymą Europos Parlamentui;
               
            
                  C.
               
               
                  kadangi 2018 m. rugsėjo 25 d. Biudžeto komitetas ir Ekonomikos ir pinigų politikos komitetas surengė klausymą su Wilhelmu Moltereriu, pasiūlytu kandidatu eiti ESIF vykdomojo direktoriaus pareigas, kuriame šis kandidatas pasakė įžanginę kalbą ir po to atsakė į komitetų narių pateiktus klausimus;
               
            
               
                  1.
               
               
                  pritaria Wilhelmo Moltererio paskyrimui Europos strateginių investicijų fondo (ESIF) vykdomuoju direktoriumi;
               
            
               
                  2.
               
               
                  paveda Pirmininkui perduoti šį sprendimą Tarybai, Komisijai, Europos investicijų bankui ir valstybių narių vyriausybėms.
               
            
         (1)  OL L 169, 2015 7 1, p. 1.